Finnkroken

Finnkroken er ei bygd sør på Reinøya i Karlsøy kommune i Troms.

 Historie 
Det er gjort en rekke arkeologiske funn fra eldre steinalder i Finnkroken, herunder fra boplass. 

Finnkroken fikk postgård i 1804, og fra 1806 med status som poståpneri. Omkring 1850 var Finnkroken ett av de viktigste stedene i Senjen og Tromsø fogderi sammen med Sandtorg, Hamnvik, Klauven, Gibostad, Tromsø, Kjosen, Lyngseidet, Hamnes og Alteidet.

Den sørlige delen av Reinøya, med Finnkroken, var inntil 1. januar 2008 en del av Tromsø kommune.Pressemelding frå KRD 01.12.06: Søndre del av Reinøy i Troms overføres til Karlsøy kommune Finnkroken utgjør en grunnkrets, og denne hadde ved overføringen til Karlsøy kommune 50 innbyggere.«Kommunekatalog: Endringer i de regionale inndelingene». SSB (publisert  8. november 2012, side besøkt 13. november 2016) Per 1.1.2024 hadde grunnkretsen 55340116 Finnkroken 37 innbyggere. SSB-tabell 04317: Folkemengde, etter grunnkrets, besøksdato 24. februar 2024, grunnkrets 55340116 

Finnkroken kapell ble bygget i 1907 og påbygd i 1918 og 1937. Finnkroken hadde likevel hatt egen lokal gravplass, Finnkroken kirkegård, alt siden 1848.«Finnkroken kapell» . Karlsøy kommune (side besøkt 9. november 2016) Til tross for at kapellet fra 2008 ligger i Karlsøy kommune, har det fremdeles kirkelig tilhørighet til Tromsøysund sokn. Kirkebygget er i dag eid av Finnkroken Kirkeforening 

Grendeskolen i Finnkroken ble bygget i 1927 og nedlagt i 1973, og har siden 1990 huset Finnkroken bygdemuseum, foruten å fungere som grendehus.«Finnkroken bygdemuseum». Karlsøy kommune (side besøkt 11. november 2016) Det er ikke butikktilbud i bygda, men overnattingstilbud i form av hytteutleie.

I 1947 ble det satt i drift 2 vindkraftverk i Finnkroken. Det ene var eid av Figenschou og var i drift til 1955 og det andre eid av Sigvart Berger var i drift til 1957.

 Samferdsel 
Fylkesvei 301 går gjennom bygda, og det er også et mindre kaianlegg i Finnkroken.Finnkroken på Norgeskart.no fra Statens kartverk 

 Kjente personer fra Finnkroken 
Einar Berger

 Referanser 

Kategori:Bosetninger i Karlsøy
Kategori:Bygder og grender i Troms